CELEX: 32013D0030(01)
Language: mt
Date: 2013-08-29 00:00:00
Title: 2014/32/UE: Deċiżjoni tal-Bank Ċentrali Ewropew tad- 29 ta’ Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro (BĊE/2013/30)

21.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 16/61
            
         DEĊIŻJONI TAL-BANK ĊENTRALI EWROPEW
   tad-29 ta’ Awwissu 2013
   dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro
   (BĊE/2013/30)
   (2014/32/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 28.3 tiegħu,
   Billi:
   
               (1)
            
            
               Id-Deċiżjoni BĊE/2013/19 tal-21 ta’ Ġunju 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro (1) tiddetermina kif u sa liema punt il-banek ċentrali nazzjonali (BĊNi) tal-Istati Membri li l-munita tagħhom hija l-euro (minn hawn ‘il quddiem “BĊNi taż-żona tal-euro“) kienu taħt obbligu li jħallsu l-kapital tal-Bank Ċentrali Ewropew (BĊE) fl-1 ta’ Lulju 2013.
            
         
               (2)
            
            
               Id-Deċiżjoni BĊE/2013/28 tad-29 ta’ Awwissu 2013 dwar il-persentaġġ ta’ ishma tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (2) tipprovdi għall-aġġustament tal-iskema għas-sottoskrizzjoni tal-kapital tal-BĊE (minn hawn ‘il quddiem “skema tal-kapital”) skont l-Artikolu 29.3 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew u tistabbilixxi, b’effett mill-1 ta’ Jannar 2014 il-ponderazzjoni ġdida assenjata lil kull BĊN fl-iskema tal-kapital aġġustata (minn hawn ‘il quddiem “il-ponderazzjoni fl-iskema tal-kapital”).
            
         
               (3)
            
            
               Mill-1 ta’ Jannar 2014, il-kapital sottoskritt tal-BĊE ser ikun ta’ EUR 10 825 007 069,61.
            
         
               (4)
            
            
               L-aġġustament tal-iskema tal-kapital tal-BĊE jeħtieġ l-adozzjoni ta’ deċiżjoni ġdida tal-BĊE li tħassar id-Deċiżjoni BĊE/2013/19 b’effett mill-1 ta’ Jannar 2014, u li tiddetermina kif u sa liema punt il-BĊNi taż-żona tal-euro huma taħt obbligu li jħallsu l-kapital tal-BĊE b’effett mill-1 ta’ Jannar 2014.
            
         
               (5)
            
            
               Skont l-Artikolu 1 tad-Deċiżjoni tal-Kunsill 2013/387/UE tad-9 ta’ Lulju 2013 dwar l-adozzjoni tal-euro fil-Latvja fl-1 ta’ Jannar 2014 (3), b’mod konformi mal-Artikolu 140(2) tat-Trattat dwar il-Funzjonament tal-Unjoni Ewropea, il-Latvja tissodisfa l-kundizzjonijiet meħtieġa għall-adozzjoni tal-euro u d-deroga mogħtija lilha taħt l-Artikolu 4 tal-Att ta’ Adeżjoni tal-2003 (4) ser tiġi rrevokata b’effett mill-1 ta’ Jannar 2014.
            
         
               (6)
            
            
               L-obbligu tal-Latvijas Banka li jħallas is-sehem li jifdal għas-sottoskrizzjoni tiegħu tal-kapital tal-BĊE b’effett mill-1 ta’ Jannar 2014, meta tiġi kkunsidrata l-iskema tal-kapital estiża, ser jitniżżel f’deċiżjoni separata tal-Kunsill Governattiv dwar il-ħlas fil-kapital, it-trasferiment ta’ assi u riservi barranin u kontribuzzjonijiet mill-Latvijas Banka lir-riservi u l-provvisti tal-Bank Ċentrali Ewropew,
            
         ADOTTA DIN ID-DEĊIŻJONI:
   Artikolu 1
   Ammont u forma ta’ kapital sottoskritt u mħallas
   Kull BĊN taż-żona tal-euro għandu jħallas is-sottoskrizzjoni sħiħa tiegħu fil-kapital tal-BĊE b’effett mill-1 ta’ Jannar 2014.
   Meta tiġi kkunsidrata l-ponderazzjoni fl-iskema tal-kapital stipulat fl-Artikolu 2 tad-Deċiżjoni BĊE/2013/28, kull BĊN taż-żona tal-euro għandu jkollu total tal-kapital sottoskritt u mħallas li huwa l-ammont muri ħdejn ismu fit-tabella li ġejja:
   
               BĊN taż-żona tal-euro
            
            
               EUR
            
         
               Nationale Bank van België/Banque Nationale de Belgique
            
            
               268 222 025,17 
            
         
               Deutsche Bundesbank
            
            
               1 948 208 997,34 
            
         
               Eesti Pank
            
            
               20 870 613,63 
            
         
               Central Bank of Ireland
            
            
               125 645 857,06 
            
         
               Bank of Greece
            
            
               220 094 043,74 
            
         
               Banco de España
            
            
               957 028 050,02 
            
         
               Banque de France
            
            
               1 534 899 402,41 
            
         
               Banca d’Italia
            
            
               1 332 644 970,33 
            
         
               Central Bank of Cyprus
            
            
               16 378 235,70 
            
         
               Latvijas Banka
            
            
               30 537 344,94 
            
         
               Banque centrale du Lussemburgu
            
            
               21 974 764,35 
            
         
               Bank Ċentrali ta’ Malta
            
            
               7 014 604,58 
            
         
               De Nederlandsche Bank
            
            
               433 379 158,03 
            
         
               Oesterreichische Nationalbank
            
            
               212 505 713,78 
            
         
               Banco de Portugal
            
            
               188 723 173,25 
            
         
               Banka Slovenije
            
            
               37 400 399,43 
            
         
               Národná banka Slovenska
            
            
               83 623 179,61 
            
         
               Suomen Pankki
            
            
               136 005 388,82 
            
         Artikolu 2
   Aġġustament tal-kapital imħallas
   1.   Minħabba li kull BĊN taż-żona tal-euro diġa’ ħallas is-sehem sħiħ fil-kapital sottoskritt tal-BĊE kif applikabbli sal-31 ta’ Diċembru 2013 skont id-Direttiva BĊE/2013/19, kull wieħed minnhom, bl-eċċezzjoni tal-Latvijas Banka, għandu jew jittrasferixxi ammont addizzjonali lill-BĊE jew jirċievi ammont lura mill-BĊE, skont il-każ, sabiex jasal għall-ammonti murija fit-tabella fl-Artikolu 1. Il-ħlas fil-kapital mil-Latvijas Banka se jkun regolat minn deċiżjoni separata tal-Kunsill Governattiv.
   2.   It-trasferimenti kollha li jsiru bis-saħħa ta’ dan l-Artikolu għandhom isiru skont id-Deċiżjoni BĊE/2013/29 tad-29 ta’ Awwissu 2013 li tistabbilixxi t-termini u l-kundizzjonijiet għal trasferimenti ta’ ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (5).
   Artikolu 3
   Dħul fis-seħħ u revoka
   1.   Din id-Deċizjoni tidħol fis-seħħ fl-1 ta’ Jannar 2014.
   2.   Id-Deċiżjoni BĊE/2013/19 hija revokata b’effett mill-1 ta’ Jannar 2014.
   3.   Ir-referenzi għal Deċiżjoni BĊE/2013/19 għandhom jinftiehmu bħala referenzi għal din id-Deċiżjoni.
   
      Magħmul fi Frankfurt am Main, id-29 ta’ Awwissu 2013.
      
         
            Il-President tal-BĊE
         
         Mario DRAGHI
      
   
   
      (1)  ĠU L 187, 6.7.2013, p. 23.
   
      (2)  Ara paġna 53 ta’ dan il-Ġurnal Uffiċjali.
   
      (3)  ĠU L 195, 18.7.2013, p. 24.
   
      (4)  Att dwar il-kondizzjonijiet għall-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti fit-Trattati li fuqhom hi msejsal-Unjoni Ewropea (ĠU L 236, 23.9.2003, p. 33).
   
      (5)  Ara paġna 55 ta’ dan il-Ġurnal Uffiċjali.